Generalni guverner Novog Zelanda
Generalni guverner Novog Zelanda (engleski: Governor-General of New Zealand; maorski: Te Kāwana Tianara o Aotearoa) je službeni predstavnik novozelandskog monarha na teritoriju Novog Zelanda. Generalni guverner je vicekraljevski predstavnik na Novom Zelandu te ga neki smatraju za de facto šefa države. 

Ustavni akt iz 1986. godine navodi kako je "Generalni guverner, imenovan od strane Suverena, predstavnik Suverena na Novom Zelandu". Iako ne postoji fiksni mandat, generalni guverner u praksi služi petogodišnji mandat. Puni naziv službene titule je Generalni guverner i vrhovni vojni zapovjednik teritorija Novog Zelanda.

Uloga i ovlasti generalnog guvernera propisane su pisanim patentima iz 1983. (dopunjeni 2006.) i uključuju:

 Imenovanje ministara i sudaca
 Raspuštanje parlamenta
 Davanje kraljevskog pristanka na zakone
 Izdavanje pismena povodom izbora
 Dodjeljivanje počasti

Sve radnje generalnog guvernera izvršavaju se u ime monarha. Od travnja 2014. godine, godišnja plaća generalnog guvernera iznosi NZ$330,000 bruto.

Izvan svojih ustavnih funkcija, generalni guverner ima i važnu ceremonijalnu funkciju. Generalni guverner putuje diljem zemlje kako bi otvarao konferencije, prisustvovao događajima i komemoracijama. Kada putuje izvan zemlje, generalni guverner se smatra službenim predstavnikom Novog Zelanda i njegovog monarha te u većini slučajeva uživa tretman kao šef države. Prema Ustavnom aktu Niuea iz 1974., generalni guverner je i predstavnih monarha u Niueu. Iako Niue čini sastavni dio Kraljevstva Novi Zeland, njegov status samoupravne države znači da status generalnog guvernera kao kraljevskog predstavnika u Niueu nije identičan onom kao predstavnika cjelokupnog Kraljevstva. 

Aktualna generalna guvernerka je Cindy Kiro, koju je kraljica na prijedlog premijera imenovala tokom 2021. godine. Njezina trenutna zamjenica je Dame Helen Winkelmann, ujedno i predsjednica Vrhovnog suda Novog Zelanda. 

Administrativnu potporu generalnom guverneru pruža Ured premijera i vlade.

Reference

Vanjske poveznice

 Official website of the Governor-General
 History of the Governor-General, NZHistory
 Former Governors-General, the Governor-General website

Politika Novog Zelanda
 *